Izziņa 23-TA-1292
30.06.2023. 16.00
Izziņa 23-TA-1292
30.06.2023. 16.00
23-TA-1292: Rīkojuma projekts (Vispārīgais)
Par valsts aizsardzības dienesta iesaukšanas kontroles komisiju
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.
	Rīkojuma projekts
1.2.3. Tiesībsarga pārstāvis;
	Iebildums (TB - 01.06.2023.)
Rīkojuma projekta 1.2.3. apakšpunkts noteic, ka Valsts aizsardzības dienesta iesaukšanas kontroles komisijas sastāvā ietilpst tiesībsarga pārstāvis. Tiesībsargs jau iepriekš, sniedzot atzinumu par Ministru kabineta noteikumu projektu Nr. 23‑TA‑899, vērsa Ministru kabineta uzmanību uz to, ka tiesībsarga vai viņa pilnvarotā pārstāvja iekļaušana kontroles komisijas sastāvā ir pretrunā ar Tiesībsarga likumā noteiktajām tiesībsarga funkcijām un uzdevumiem.
Tiesībsargs atkārtoti vērš Aizsardzības ministrijas un Ministru kabineta uzmanību uz to, ka no tiesībsarga likuma normām izriet tiesībsarga kā valsts varas uzrauga un cilvēktiesību aizsardzības mehānisma būtība. Tiesībsarga īstenotā personas tiesību aizsardzība balstās uz tiesībsarga kā personas autoritāti un viņa secinājumiem par konkrēto jautājumu, kas tiek sniegti atzinuma un ieteikumu formā (sal. sk. Augstākās tiesas Senāta Administratīvo lietu departamenta 2007. gada 14. decembra lēmuma lietā Nr. SKA‑679/2007 9.-11. punktu). Tiesībsargs viņam likumā noteiktās kompetences ietvaros uzrauga citas valsts institūcijas, lai sniegtu neatkarīgu vērtējumu par to darbības tiesiskumu un veicinātu cilvēktiesību ievērošanu. Ja tiesībsargs vai viņa pilnvarotais pārstāvis tiktu iekļauts kontroles komisijas sastāvā, tiesībsargs kļūtu par daļu no valsts institūcijas, kas viņam būtu vienlaikus arī jāuzrauga Tiesībsarga likumā noteikto funkciju ietvaros. Tādēļ tiesībsarga vai viņa pilnvarotā pārstāvja iekļaušana Kontroles komisijas sastāvā ir pretēja tiesībsarga institūta būtībai un nav pieļaujama.
Tiesībsarga pilnvarotā pārstāvja iekļaušana kontroles komisijas sastāvā rīkojuma projekta anotācijā skaidrota vien ar vispārīgu, nekritisku atsauci uz spēku zaudējušā Obligātā militārā dienesta likuma normu, kas tika pieņemta pirms vairāk nekā 20 gadiem. No rīkojuma projekta anotācijas neizriet, ka Aizsardzības ministrija, izstrādājot rīkojuma projektu, būtu izvērtējusi minētos tiesībsarga iebildumus un lēmums iekļaut tiesībsarga pilnvaroto pārstāvi kontroles komisijas sastāvā būtu izsvērts un pārdomāts.
Tiesībsargs aicina Ministru kabinetu ņemt vērā Tiesībsarga likumā noteiktās tiesībsarga funkcijas un uzdevumus un svītrot rīkojuma projekta 1.2.3. apakšpunktu, atbilstoši mainot pārējo rīkojuma projekta 1. punkta apakšpunktu numerāciju.
Piedāvātā redakcija
-
	Nav ņemts vērā
Kontroles komisija lēmumu pieņems ar vienkāršu balsu vairākumu. Lēmumu parakstīs visi komisijas locekļi, kas piedalījās balsošana. Tiesībsarga likuma 11. pantā noteiktas Tiesībsarga funkcijas, piemēram, veicināt privātpersonas cilvēktiesību aizsardzību; veicināt labas pārvaldības principa ievērošanu valsts pārvaldē. Tādējādi Tiesībsarga pārstāvim ministrijas ieskatā ir jābūt kontroles komisijas sastāvā, nodrošinot kompetenta viedokļa pārstāvēšanu cilvēktiesību aizsardzības jomā.
	1.2.3. Tiesībsarga pārstāvis;

	2.
	Rīkojuma projekts
1.2.5. Izglītības un zinātnes ministrijas pārstāvis;
	Iebildums (IZM - 30.05.2023.)
Nepieciešams svītrot 1.2.5. apakšpunktu attiecīgi veicot labojumu tiesību akta anotācijā. Tiesību akta projekta anotācijā norādīts, ka Izglītības un zinātnes ministrijas pārstāvis piedalīsies personas pārliecības patiesuma vērtēšanā. Saskaņā ar Ministru kabineta 2003.gada 16.septembra noteikumiem Nr.528 “Izglītības un zinātnes ministrijas nolikums”, Izglītības un zinātnes ministrijas kompetencē nav vērtēt personas pārliecības patiesumu vai atbilstību militārajam dienestam.
Piedāvātā redakcija
-
	Nav ņemts vērā
Valsts aizsardzības dienesta likuma 9.panta otrā daļa nosaka, ka valsts aizsardzības dienestu var atlikt pilsonim, kurš svarīgu iemeslu dēļ (piemēram, ir iegūta stipendija augstskolā, ir valsts izlases dalībnieks kādā sporta veidā), vēlas pildīt valsts aizsardzības dienestu citā laikā, bet ne vēlāk kā līdz 26 gadu vecumam. Izvērtējot apstākļus, Aizsardzības ministrija var pieņemt lēmumu atlikt valsts aizsardzības dienestu vai iesaukt valsts aizsardzības dienestā. Šo lēmumu savukārt var apstrīdēt valsts aizsardzības dienesta iesaukšanas kontroles komisijā, pamatojoties uz Valsts aizsardzības dienesta likuma 10. panta pirmo daļu. Ņemot vērā, ka šajā gadījumā tiek skarti jautājumi par izglītību, studijām vai sportu, komisijas sastāvā tiek iekļauts Izglītības un zinātnes ministrijas pārstāvis. Rīkojums neliedz Izglītības un zinātnes ministrijai pilnvarot darbam komisijā pārstāvi arī no padotības iestādēm.
 
	1.2.5. Izglītības un zinātnes ministrijas pārstāvis;

	3.
	Rīkojuma projekts
1.2.6. Veselības ministrijas pārstāvis;
	Iebildums (VM - 01.06.2023.)
Veselības ministrija nepiekrīt esībai komisijas sastāvā. 
Veselības ministrijas funkcija ir veselības nozares politikas veidošana nevis praktiska tās īstenošana.
No noteikuma projekta anotācijas kā arī no paša noteikumu projekta nav saprotami komisijas locekļu pienākumi, veicamie uzdevumi un citas veicamajās darbības vai vērtējumi, līdz ar ko, pirmsšķietami Veselības ministrijas funkcija komisijas sastāvā būtu iesaucamā veselības stāvokļa atbilstības pārbaude valsts aizsardzības dienesta noteiktajām prasībām. Savukārt veselības stāvokļa atbilstības pārbaudi veikt ir tiesības ārstam, kas saskaņā ar Ārstniecības likuma 37.pantu ir ieguvis izglītību, kas atbilst likumā "Par reglamentētajām profesijām un profesionālās kvalifikācijas atzīšanu" noteiktajām prasībām. 
Kā arī ir norādāms, ka saskaņā ar Ārstniecības likuma 38.pantu ārsts savā profesionālajā darbībā ir brīvs un tam ir tiesības dot atzinumu par pacienta veselības stāvokli un ārstēšanu, proti, Veselības ministrijas pārstāvim nav tiesību apšaubīt ārsta kompetenci.

 Ņemot vērā minēto, Veselības ministrija norāda, ka Veselības ministrijas sektorā nav ierēdņu, kas būtu kompetenti veikt minēto pārbaudi.
Lūdzam svītrot Veselības ministrijas pārstāvi no komisijas sastāva.
Piedāvātā redakcija
-
	Nav ņemts vērā
Ministru kabineta rīkojuma projekts paredz rīkojuma 1. punktā minētajām institūcijām deleģēt savu pārstāvi, attiecīgās jomas ekspertu.
Veselības ministrijas pārstāvis, kā ārpus aizsardzības resora esošais komisijas dalībnieks var sniegt atbalstu komisijas lēmumu pieņemšanā, piemēram, attiecībā uz alternatīvā dienesta kandidāta veselības stāvokli, izteiktā lūguma pamatotību un, lai piemeklētu iesaucamā veselības stāvoklim piemērotāko alternatīvā dienesta izpildes vietu. Veselības ministrija darbam kontroles komisijā var pilnvarot pārstāvi arī no padotības iestādēm. 
	1.2.6. Veselības ministrijas pārstāvis;

	4.
	Rīkojuma projekts
2. Rīkojuma 1. punktā minētajām institūcijām līdz 2023. gada 16. jūnijam norīkot pārstāvjus darbam valsts aizsardzības dienesta iesaukšanas kontroles komisijā, informējot par to Aizsardzības ministriju.
	Iebildums (VK - 01.06.2023.)
Lūdzam datumu no 2023. gada 16. jūnija mainīt uz saprātīgu termiņu, kurā komisijā iesaistītās institūcijas var  izvēlēties un norīkot pārstāvi darbam komisijā, kā arī par to informēt  Aizsardzības ministriju.
Piedāvātā redakcija
-
	Ņemts vērā
Precizēts rīkojuma projekts.
	3. Rīkojuma 1. punktā minētajām institūcijām norīkot pārstāvjus darbam valsts aizsardzības dienesta iesaukšanas kontroles komisijā, savlaicīgi informējot par to Aizsardzības ministriju.

	5.
	Anotācija (ex-ante)
4. Tiesību akta projekta ietekme uz spēkā esošo tiesību normu sistēmu
	Iebildums (TM - 02.06.2023. - pēc termiņa)
Atbilstoši Vienotā tiesību aktu izstrādes un saskaņošanas portāla funkcionalitātei, ja projekts attiecīgo jomu neskar, tad ir jāaizpilda vārds "nē".
Vienlaikus vēršam uzmanību, ka projekts ir saistīts ar Ministru kabineta noteikumu projektu "Valsts aizsardzības dienesta iesaukšanas kontroles komisijas nolikums" (23‑TA‑899). Līdz ar to anotācija ir precizējama.
Piedāvātā redakcija
-
	Ņemts vērā
Precizēta anotācijas 4. sadaļa. Rīkojuma projekts sasaistīts ar Ministru kabineta noteikumu projektu "Valsts aizsardzības dienesta iesaukšanas kontroles komisijas nolikums" 23-TA-899.
	4. Tiesību akta projekta ietekme uz spēkā esošo tiesību normu sistēmu

	6.
	Anotācija (ex-ante)
6. Projekta izstrādē iesaistītās institūcijas un sabiedrības līdzdalības process
	Iebildums (TM - 02.06.2023. - pēc termiņa)
Lūdzam attiecīgajā sadaļā sniegt informāciju, vai attiecīgās institūcijas (īpaši nevalstiskās organizācijas) ir informētas par to pārstāvju iekļaušanu komisijas sastāvā un tās atbalsta Ministru kabineta rīkojumu.
Piedāvātā redakcija
-
	Ņemts vērā
Anotācijas 6.sadaļa papildināta ar informāciju, ka par Ministru kabineta rīkojuma projektu ir informēta Latvijas Studentu apvienība un Reliģijas lietu konsultatīvā padome.
Latvijas Studentu apvienība sniedza atzinumu par projektu un neiebilst par Latvijas Studentu apvienības pārstāvja iekļaušanu kontroles komisijas sastāvā.

Sniedzot atzinumu par Ministru kabineta noteikumu projektu “Valsts aizsardzības dienesta iesaukšanas kontroles komisijas nolikums”, 23-TA-899, Latvijas Studentu apvienība 2023. gada 20. aprīļa atzinumā lūdza kontroles komisijas sastāvā iekļaut Latvijas Studentu apvienības pārstāvi.
	6. Projekta izstrādē iesaistītās institūcijas un sabiedrības līdzdalības process

	7.
	Anotācija (ex-ante)
6. Projekta izstrādē iesaistītās institūcijas un sabiedrības līdzdalības process
	Iebildums (TM - 02.06.2023. - pēc termiņa)
Lūdzam precizēt sniegto informāciju, jo attiecīgajā sadaļā ir jāsniedz skaidrojums, kāpēc netiek nodrošināta sabiedrības līdzdalība, nevis, ka Valsts aizsardzības dienesta likuma 5. panta pirmajā daļā Ministru kabinetam ir dots deleģējums izveidot valsts aizsardzības dienesta iesaukšanas kontroles komisiju.
Piedāvātā redakcija
-
	Ņemts vērā
Papildināts anotācijas 6. punkts ar informāciju, ka sabiedrība par to, ka tiks veidota valsts aizsardzības dienesta iesaukšanas kontroles komisija, tika informēta Valsts aizsardzības dienesta likuma izstrādes laikā un sabiedrībai bija iespēja par to paust savu viedokli. Viedokli par kontroles komisijas sastāvu jau iepriekš ir paudusi Latvijas Studentu apvienība, sniedzot savu atzinumu par informatīvo ziņojumu “Par valsts aizsardzības civilā dienesta ieviešanu”, 23-TA-292,  un lūdzot komisijas sastāvā iekļaut Latvijas Studentu apvienības pārstāvi.
	6. Projekta izstrādē iesaistītās institūcijas un sabiedrības līdzdalības process

	8.
	Anotācija (ex-ante)
6. Projekta izstrādē iesaistītās institūcijas un sabiedrības līdzdalības process
	Iebildums (VK - 01.06.2023.)
Atbilstoši "Vadlīnijām tiesību akta projekta sākotnējās ietekmes novērtēšanai un novērtējuma ziņojuma sagatavošanai vienotajā tiesību aktu izstrādes un saskaņošanas portālā", sabiedrības līdzdalības mērķis ir nodrošināt, lai publiskās pārvaldes pieņemtie lēmumi atbilstu sabiedrības vajadzībām, tiktu laikus izskaidroti un būtu saprotami tiem, uz kuriem tie attieksies.
Ievērojot minēto, lūdzam anotācijā norādīt, ka projekts attieksies uz Latvijas Studentu apvienību un tiem  Reliģijas lietu konsultatīvās padomes pārstāvjiem, kas ir sabiedrības pārstāvji. Lūdzam norādīt, ka šie sabiedrības pārstāvji ir informēti par izstrādē esošo regulējumu (piemēram, Latvijas Studentu apvienībai lūgts sniegt atzinumu).
Piedāvātā redakcija
-
	Ņemts vērā
Papildināta anotācijas 6. sadaļa.
Latvijas Studentu apvienība un Reliģijas lietu konsultatīvā padome ir informēti par izstrādē esošo regulējumu. Latvijas Studentu apvienībai lūgts sniegt atzinumu par rīkojuma projektu. 
	6. Projekta izstrādē iesaistītās institūcijas un sabiedrības līdzdalības process

	9.
	Rīkojuma projekts
1. Saskaņā ar Valsts aizsardzības dienesta likuma 5. panta pirmo daļu izveidot valsts aizsardzības dienesta iesaukšanas kontroles komisiju šādā sastāvā:
	Priekšlikums (TB - 01.06.2023.)
Nedz rīkojuma projektā, nedz tā anotācijā nav pienācīgi izskaidrota rīkojuma nepieciešamība un mērķis. Proti, nav skaidrs, vai rīkojums paredzēts tam, lai izveidotu Valsts aizsardzības dienesta iesaukšanas kontroles komisiju un noteiktu tās sastāvu vispār vai arī lai „sasauktu” kontroles komisiju darbam ar vienu konkrētu iesaukumu, kas saskaņā ar Valsts aizsardzības dienesta likuma pārejas noteikumu 1. punktu tiks īstenots 2023. gada 1. jūlijā. Nav skaidrs arī tas, vai rīkojums saskanēs ar Ministru kabineta noteikumu projektā Nr. 23‑TA‑899 paredzēto kontroles komisijas sastāva tiesisko regulējumu, kas vēl nav pieņemts un pret kuru ir iebildusi Tieslietu ministrija.
Tiesībsargs aicina Ministru kabinetu noskaidrot Aizsardzības ministrijas viedokli par šā rīkojuma projekta nepieciešamību un mērķi un atbilstoši precizēt tā tekstu vai anotāciju.
 
Piedāvātā redakcija
-
	Ņemts vērā
Rīkojuma projekts nosaka valsts aizsardzības dienesta iesaukšanas kontroles komisijas pastāvīgo sastāvu.
Ministru kabineta noteikumu projekts “Valsts aizsardzības dienesta iesaukšanas kontroles komisijas nolikums” 23-TA-899, ņemot vērā Tieslietu ministrijas 2023. gada 26. aprīļa atzinumā noteikumu projektam 23-TA-899 norādītos iebildumus, tiks virzīts atsaukšanai.
	1. Saskaņā ar Valsts aizsardzības dienesta likuma 5. panta pirmo daļu izveidot valsts aizsardzības dienesta iesaukšanas kontroles komisiju šādā sastāvā:

	10.
	Rīkojuma projekts
1.2.7. Latvijas Studentu apvienības pārstāvis (Latvijas Studentu apvienības valdes loceklis).
	Priekšlikums (LSA - 01.06.2023.)
Latvijas Studentu apvienība (LSA) savu pārstāvi deleģē demokrātiskā procedūrā ar LSA valdes balsojumu, līdz ar to nav nepieciešams papildus norādīt, ka pārstāvis ir LSA valdes loceklis. 
Piedāvātā redakcija
Saskaņā ar Valsts aizsardzības dienesta likuma 5. panta pirmo daļu izveidot valsts aizsardzības dienesta iesaukšanas kontroles komisiju šādā sastāvā:
1.1. Komisijas priekšsēdētājs – Aizsardzības ministrijas pārstāvis
1.2.Komisijas locekļi:
1.2.1. Nacionālo bruņoto spēku kapelānu dienesta pārstāvis;
1.2.2. Nacionālo bruņoto spēku psihologu dienesta pārstāvis;
1.2.3. Tiesībsarga pārstāvis;
1.2.4. Reliģijas lietu konsultatīvās padomes pārstāvis;
1.2.5. Izglītības un zinātnes ministrijas pārstāvis;
1.2.6. Veselības ministrijas pārstāvis;
1.2.7. Latvijas Studentu apvienības pārstāvis.
	Nav ņemts vērā
Kā norādīts Latvijas Studentu apvienības mājas lapā, valde ir biedrības izpildinstitūcija jeb Latvijas Studentu apvienības „darītāji”. Būtiski lēmumi par Latvijas Studentu apvienības ikdienas darbību tiek pieņemti ar valdes balsojumu. Valde tiek ievēlēta uz vienu gadu un katram valdes loceklim ir savs pienākumu kopums (https://www.lsa.lv/par-mums/). Tādējādi rīkojuma projektā tiek noteikts, ka komisijas sastāvā būs Latvijas Studentu apvienības valdes loceklis.
	1.2.7. Latvijas Studentu apvienības pārstāvis (Latvijas Studentu apvienības valdes loceklis).

	11.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (LSA - 01.06.2023.)
Atbilstoši sniegtajam priekšlikumam par kontroles komisijas sastāvu, lūdzam precizēt anotāciju. 
Piedāvātā redakcija
-
	Nav ņemts vērā
-
	1.3. Pašreizējā situācija, problēmas un risinājumi

	12.
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt
	Priekšlikums (TM - 02.06.2023. - pēc termiņa)
Ierosinām precizēt anotācijas 2.1.apakšpunktā sniegto informāciju, jo nav saprotams, kā tieši projekts ietekmēs valsts aizsardzības dienestā iesaucamos.
Piedāvātā redakcija
-
	Ņemts vērā
Precizēts anotācijas 2.1.apakšpunkts.
	2.1. Sabiedrības grupas, kuras tiesiskais regulējums ietekmē, vai varētu ietekmēt



